*Melléklet a 47/2021. (V. 10.) számú polgármesteri határozathoz*

**INGATLAN HASZNÁLATI SZERZŐDÉS**

mely létrejött egyrészről **Kiskőrös Város Önkormányzata** (székhely: 6200 Kiskőrös, Petőfi Sándor tér 1., statisztikai számjel: 15724784-8411-321-03, adószám: 15724784-2-03, törzskönyvi azonosító szám: 724782, képviseli: Domonyi László Mihály polgármester) mint használatba adó **(a továbbiakban: Használatba adó)**,

másrészről **Anti Gyula** (lakóhely:………….., született:………….., …………….., anyja neve: ……………), mint használatba vevő **(a továbbiakban: Használatba vevő) (felek a továbbiakban együttesen: Szerződő Felek)** között alulírott napon és helyen, az alábbi feltételek mellett:

1. A Polgári Törvénykönyvről szóló 2013. évi V. törvény vonatkozó szakaszai, valamint Kiskőrös Város Polgármesterének /2021. számú határozata alapján Használatba adó használatba adja Használatba vevő használatba veszi a Használatba adó kizárólagos tulajdonában lévő, üzleti vagyonát képező, Kiskőrös 357hrsz-on nyilvántartott, 2193 m2 alapterületű, kivett beépítetlen terület rendeltetésű ingatlant, mezőgazdasági célú hasznosításra.
2. Szerződő Felek megállapodnak abban, hogy a használat időtartama meghatározott 5 éves időtartamra2021. május 15. napjától 2026. május 14. napjáig áll fenn.
3. Használatba vevő kötelezettséget vállal arra, hogy az ingatlan használatáért évente bruttó 20.000,-Ft, azaz: Húszezer forint összegű használati díjat fizet, melyet egy összegben minden év november 30. napjáig átutal a Használatba adó K&H Bank Zrt.-nél vezetett 10400621-00027753-00000008 számú számlájára. 2021. évre a haszonbérleti díj fizetési kötelezettség 12.581,-Ft, azaz Tizenkettőezer-ötszáznyolcvanegy forint.
4. Használatba vevő jogosult és köteles az 1. pontban nevesített ingatlant a használati szerződés időtartama alatt rendeltetésének megfelelően, a rendes gazdálkodás szabályai szerint használni és hasznait szedni. Az ingatlan fenntartásához szükséges költségek, valamint az esetleges egyéb közterhek viselése Használatba vevőt terheli.
5. Jelen szerződés rendes felmondással nem szüntethető meg.
6. Használatba vevő tudomásul veszi, hogy Használatba adó jogosult a rendeltetésszerű használatot előre egyeztetett időpontban ellenőrizni, amit Használatba vevő tűrni köteles.
7. Használatba vevő az ingatlanhasználat időtartama alatt:

* köteles valamennyi fizetési kötelezettségének határidőben eleget tenni,
* köteles a használat időtartama alatt saját költségén az ingatlanban okozott kárt megtéríteni, rendeltetésszerű állapotát helyreállítani,
* köteles a Használatba adó részére az ingatlannal összefüggő tájékoztatást megadni, együttműködni,
* az ingatlant további használatba nem adhatja.

1. A Használatba adó a bérletet azonnali hatállyal felmondhatja, ha a Használatba vevő:

* a használatba adó hozzájárulása nélkül a föld használatát átengedi harmadik személynek,
* Használatba vevő figyelmeztetés ellenére rendeltetésellenesen, vagy a jelen szerződés 1. pontjában megjelölttől eltérő célra használja az ingatlant,
* a használati díj mértékét, és az esetlegesen fellépő egyéb közterheket felszólítás ellenére sem fizeti meg,
* az 1. pontban nevesített ingatlan rendeltetését Használatba adó hozzájárulása nélkül vagy a jogszabályi előírások megszegésével megváltoztatja.

1. A magánszemély Használatba vevő azonnali hatállyal felmondhatja jelen bérleti jogviszonyt, ha egészségi állapota olyan mértékben romlik meg, vagy családi és életkörülményeiben olyan tartós változás következik be, amely a bérleti jogviszonyból eredő kötelezettségeinek teljesítését akadályozza.
2. Használatba vevő a bérlet megszűnését követően az ingatlant rendeltetésszerű állapotban köteles Haszonbérbe adó birtokába visszaadni.
3. Használatba vevő a bérlet megszűnésekor az általa létesített berendezési és felszerelési tárgyakat köteles elvinni, illetve az esetleges építményt saját költségén elbontani és eltávolítani. E kötelezettség nem teljesítése esetén a bontási és eltávolítási munkálatokat a Használatba adó Használatba vevő költségére elvégeztetheti.
4. Jelen szerződésben nem szabályozott kérdésekben Szerződő Felek a Polgári Törvénykönyvről szóló 2013. évi V. törvény, valamint Kiskőrös Város Önkormányzata Képviselő-testületének az önkormányzati vagyonról, a vagyon hasznosításáról szóló 26/2012. (XII.19.) önkormányzati rendelet rendelkezéseit tekintik irányadónak.

Jelen haszonbérleti szerződést a Szerződő Felek elolvasás után, mint akaratukkal mindenben megegyezőt, 4 példányban, helybenhagyólag írták alá.

Kiskőrös, 2021. május

Kiskőrös Város Önkormányzata,

mint haszonbérbe adó képviseletében:

Domonyi László Anti Gyula

polgármester használatba vevő

Ellenjegyzem:

dr. Turán Csaba

jegyző